runetrust/blame-folketinget-dk huggingface dataset:
Henriette Kjær (KF), 2002-01-16:
Hvis der skal ydes en målrettet hjælp til de økonomisk dårligt stillede pensionister til dækning af udgifter til tandproteser, briller, diætkost og fodpleje, er det helt afgørende, at der foretages en individuel og konkret vurdering af såvel behovet som den økonomiske situation, og sådan er de gældende regler også indrettet. Kommunerne har altså mulighed for at dække disse udgifttyper fuldt ud, hvis pensionisten har behov for det.
Kim Edberg Andersen (DD), 2024-05-15:
Jeg er jo et godtroende menneske og tror på det bedste i mennesker, så jeg har jo også en forestilling om, at folk, der ønsker et statsborgerskab – hvor de så ved, at de skal anerkende staten Israel – først går op og får det statsborgerskab, når de føler i maven, at de kan anerkende det.
Marcus Knuth (V), 2018-05-25:
Derfor er jeg også glad og stolt over, at vi med dette års vedtagelsestekst er lykkedes med at samle samtlige fire folketingsmedlemmer fra henholdsvis Grønland og Færøerne i et massivt, bredt flertal, der kun udelader Dansk Folkeparti, som vælger at gå med deres egen tekst.
Jacob Jensen (V), 2013-01-16:
Så vil jeg spørge statsministeren, om statsministeren er enig med skatteministeren i, at det ville være en god idé, hvis virksomhederne – stadig væk følger de loven, det antager skatteministeren at de gør – så kommer til at betale mere i skat på grund af de åbne skattelister og dermed, med skatteministerens egne ord, kommer til at deltage i finansieringen af det velfærdssamfund, som selskaberne i øvrigt på mange måder har glæde af.
Jens Rohde (KD), 2021-11-26:
Jeg blev ved med at tage det op i forhandlingerne, og der spurgte jeg Radikale Venstre, hvorfor der var den midlertidighed for de mennesker, som jo i øvrigt med deres arbejde for Danmark har tilvalgt Danmark – hvorfor et midlertidigt ophold uden mulighed for forlængelse?
Jørn Jespersen (SF), 1998-01-21:
Det er f.eks. sådan noget som ensidigt, gentaget arbejde, som 10 pct. af befolkningen er udsat for, og som bl.a. giver sig udslag i de skelet- og muskelsygdomme, som også er nævnt i redegørelsen som et af de helt store sundhedsmæssige problemer.
Villy Søvndal (SF), 1998-11-20:
Det, vi fik bekræftet i den undersøgelse, som også socialministeren omtalte, fra CASA om levevilkår i Danmark, bekræfter i øvrigt også, hvad Alsted Research-undersøgelsen viser, at dér, hvor der er tale om fattigdom, er der tale om en ophobning, kunne man kalde det, af dårlige levevilkår: De mennesker, der er fattige, er også dem, der har de dårlige boligforhold.
Morten Bødskov (S), 2013-04-25:
Og det, som udvalget kan henholde sig til, er de ting, som bliver sendt til udvalget, og der kan fru Karina Adsbøl jo, går jeg ud fra, fra sit sæde i Indfødsretsudvalget jo selv se, hvem der ligger inden for rammerne af § 21 i cirkulæret.
Henrik Dam Kristensen (S), 2012-01-18:
Jeg vil i øvrigt også være optaget af, at de kommuner, som er væsentlige spillere i det her, også er med til at rådgive og vejlede i forbindelse med at finde ud af, hvordan vi får investeret på den mest fornuftige måde, så de, der har mulighed for det, får et alternativ i den kollektive trafik.
Ole Sohn (SF), 2001-05-22:
Når vi ser bort fra tips- og lottomidlerne, som jo er noget, som kommer ind via en privat omsætning, og kun ser på det tilskud eller de penge, som skatteyderne via statskassen betaler, så er vi nede omkring 1 pct. af statens husholdningsbudget, som bliver brugt til kulturen. Og når vi nu kan se, hvor store mangemillionkronersindtægter, dansk film og dansk musik tjener ind til samfundet, og hvad der bliver betalt af moms til bøger, plader osv., kan Dansk Folkeparti så ikke se et fantastisk potentiale, som kan være med til at skabe beskæftigelse og udvikle erhvervspolitikken, og som måske kunne få Dansk Folkeparti til at sige: Måske ville det være en rigtig god investering, hvis vi hævede statens kulturbudget, fordi det har nogle positivt afledte effekter på erhvervspolitikken?
Hans Kristian Skibby (DD), 2023-11-08:
Det er sådan set en inderlig bekymring over, om der er en række kommuner, hvor der ikke er den samme tilgang, også med hensyn til regeringens finanslovsudspil osv., netop i forhold til at kunne være sikre på, at der kommer en vedvarende, kontinuerlig indsats, som skal dæmme op for de kystproblemer, vi får i Danmark, både på Vestkysten og på østkysten.
Peder Hvelplund (EL), 2022-10-06:
Men jeg vil også gerne høre statsministeren, om statsministeren ikke vil anerkende, at hvis vi skal kunne både fastholde og tiltrække personale, bliver vi også nødt til at kunne give et konkret løfte nu og her og ikke først vente til overenskomstforhandlingerne i 2024, men altså f.eks. også gennem en trepartsaftale, hvor parterne kan fordele midlerne, give et løfte om et konkret lønløft.
Kristian Jensen (V), 2004-12-01:
Først og fremmest vil jeg gerne slå fast, at skattestoppet på ingen måde er til hinder for, at man kan sætte skatten ned, heller ikke at man kan sætte skatten ned på arbejde, hvilket regeringen jo også har gjort, og det har betydet et øget arbejdsudbud på 10.000-12.000 personer.
Sascha Faxe (ALT), 2025-10-31:
Jeg må indrømme, at det på den måde, som ordføreren beskriver, hvordan man går til høringssvarene, bliver en eller anden form for pseudoøvelse at sige, at det godt kan være, at der kommer fagfolk med etiske og faglige bekymringer, som egentlig over en bred kam siger, at det er diskrimination og det er tilbageskridt, og så tager man et politisk standpunkt derfra.
Johs. Poulsen (RV), 2011-03-22:
Så efter vores opfattelse er beskyttelse af grundvand altså noget, hvor man også for den sags skyld må sikre, at tvivlen dækkes ind, og at man altså gør det så godt, at man ikke giver mulighed for, at man om 50 år kan sige, at det var fortidens synder.
Morten Helveg Petersen (RV), 2002-03-20:
, men jeg mener, at diskussionen om, hvilke ændringsforslag Dansk Folkeparti har fået igennem, er lidt abstrakt, for Dansk Folkepartis store indflydelse fremgår jo af selve grundudformningen af finansloven. Det er måske her, den største bedrift i virkeligheden ligger, og det er måske også derfor, det er helt naturligt, at vi ikke kunne være med i et forlig, fordi Dansk Folkeparti har fået så meget indflydelse på denne aftale.
Søren Egge Rasmussen (EL), 2021-12-14:
Vil det sige, at det nye tøj, som i øjeblikket afbrændes, ikke er lovligt at afbrænde med de nuværende regler, og kan man så i givet fald, hvis det ikke er lovligt på nuværende tidspunkt, give bøder for at afbrænde nyt tøj, som butikkerne ikke har fået solgt?
Jørgen Arbo-Bæhr (EL), 2014-03-28:
Om kønsopdelt lønstatistik sagde Venstre, at det er Venstre, der har opfundet det, og nu skal vi jo behandle det i næste uge, så derfor vil jeg prøve at spørge Dansk Folkeparti: Går Dansk Folkeparti ind for forslaget?
Peter Skaarup (DF), 2002-01-30:
Ministeren siger, at det fra dansk side har været et hovedpunkt, og det er nogenlunde nyt for mig, at Danmark har argumenteret for, at kompetencefordelingen skulle være sådan, at det var noget, man skulle se på, og at kompetencekataloget skulle fastlægges i forbindelse med den formandskabsperiode, vi er i nu, og i de kommende.
Hanne Severinsen (V), 2001-05-02:
Dér har vi jo sådan set længere tid end en måned, for en beretning kan man jo lave over hele sommerferien, og der har vi så mulighed for at få afprøvet de forskellige synspunkter og høre, hvad ministeriet nærmere mener om de initiativer, der allerede er i gang. Jeg mener også, at det kunne være en god idé, hvis udvalget måske tog nogle kortere studieture, både i ind- og udland, prøvede at se på, hvad det er for nogle initiativer, man tager i andre lande.
Claus Hjort Frederiksen (V), 2017-05-24:
De særlige situationer er, hvor det enten er en hensigtsmæssig følge af den virksomhed, som det militære forsvar i øvrigt udfører, eller når civilsamfundets ressourcer på det pågældende område ikke er tilstrækkelige og ikke er lige så egnede som forsvarets ressourcer.
Martin Lidegaard (RV), 2017-04-04:
Det er helt korrekt, at når man sidder i en regering – det tror jeg Venstre kan tale med om i sin nuværende position – så giver og tager man noget, og når vi nu om nogle måneder eller senest et par år kommer til regeringsfadet igen, vil vi selvfølgelig endnu en gang sidde der og skulle finde ud af, hvor pengene er bedst brugt, og det er ikke noget særskilt mål for os så at gennemføre den her afgift.
Kristian Thulesen Dahl (DF), 2000-08-24:
Så kan man da godt sige, at der er nogle regeringsrepræsentanter, der ønsker noget bestemt, men de undersøgelser, vi ser fra de Øst- og Centraleuropæiske lande, viser jo et langt mere nuanceret billede af, hvad de i virkeligheden ønsker, end det, man forsøger at præsentere her, hvor man giver indtryk af, at hele Øst- og Centraleuropa og dets befolkninger bare står og vil have den her euro.
Tom Behnke (KF), 2008-11-06:
Det andet er, at det er rigtigt, at den her regering har været særlig optaget af den ensidige fokus på konsekvens i retspolitikken, ikke fordi vi har glemt det med det forebyggende, for der har vi også gjort en hel masse, men i forhold til at have en fokus på konsekvens har det jo i allerhøjeste grad været nødvendigt, efter at vi har haft en lallende retspolitik igennem den tid, hvor Socialdemokratiet og SF sad på magten.
Torsten Gejl (ALT), 2021-04-15:
Ja, Venstre har været med til at skabe værdi for de her grupper, som vi også nævner, og som det handler om i dag, og Venstre var jo faktisk ansvarlig for at få et beslutningsforslag igennem her den anden dag, der gav de såkaldte coronaheltes partnere fritagelse for de her modregninger, og da smagte Venstres ordfører lidt af glæden, man får, når det faktisk lykkes at skabe værdier og lovgive, selv om man ikke er i regering.
Søren Krarup (DF), 2002-05-02:
Det ville måske også føre til, at hans og SF's holdning til indfødsret blev mindre ideologisk og mere i samklang med det folk, hvis interesser de er sat til at varetage, måske endda så vidt, at de ligesom Dansk Folkeparti ville stemme nej til et lovforslag som dette, der er udtryk for en grov foragt for folket og dets førstefødselsret.
Josephine Fock (ALT), 2018-09-06:
Derfor kunne jeg egentlig godt tænke mig at spørge ind til, hvorfor det så er, at regeringen ikke allerede nu begynder at forberede, at de sidste fossilbiler skal sælges i 2030, og sørger for at gøre det sådan, at markedet kan indrette sig efter det, ved at vi kan købe elbiler, og ved at det kan betale sig at købe elbiler.
Per Dalgaard (DF), 2010-02-05:
Nu var der i det her tilfælde, som jeg læste op, tale om Saudi-Arabien, som bruger tocifrede milliardbeløb i dollar hvert eneste år på præcis at agitere for udbredelsen af den islamiske lovreligion, som faktisk mere er en politisk bevægelse end en religion, sådan som jeg ser det.
Per Clausen (EL), 2008-12-02:
Jeg vil så mere generelt til debatten sige, at det jo er rigtigt nok, at man ud af det her forslag kan se, at Enhedslisten prioriterer anderledes, end andre måske gør, for der er ingen tvivl om, at vi lægger afgørende vægt på at få løst de konkrete pendlerproblemer, der er i Danmark.
Jørgen Arbo-Bæhr (EL), 2007-06-01:
Det vil vi selvfølgelig medvirke til at de bliver, sådan at vi sikrer os, at unge med særlige behov rent faktisk får opfyldt det retskrav på uddannelse bredt inden for hele uddannelsessystemet, som skulle være intentionerne med det forslag, vi vedtager her i dag.
Søren Egge Rasmussen (EL), 2016-10-27:
Jo, men når man så oplever, at et Folketing behandler lovforslag om kvælstofnormer med en manipuleret bundlinje, og man oplever, at der er en kvægundtagelse, som ikke rigtig er blevet håndteret og ikke rigtig blevet landet, og når man oplever, at der er diverse EU-direktiver, som Danmark er på vej til ikke at overholde, så kan jeg godt forstå, at der er nogle af de mennesker, som prioriterer miljøinteresser, som kommer frem i skoene.
Peter Juel Jensen (V), 2015-02-05:
Skulle ordføreren sammen med mig så ikke foreslå resten af de partier, som agter at stemme for det her, at vi indbygger en revisionsklausul, således at vi hiver den her lov frem om x antal år, som det nu passer, og så kigger vi på, om den er kommet til at opfylde og mætte det behov, som den var tiltænkt at mætte?
Karina Adsbøl (DD), 2023-12-05:
Derfor støtter Danmarksdemokraterne til fulde intentionen om, at der skal etableres flere plejehjemspladser, og vi mener, at et partnerskab er en god mulighed for at få klarlagt både de muligheder, der er, og de begrænsninger, der måtte være for at kunne etablere flere plejehjemspladser.
Kamal Qureshi (SF), 2003-02-28:
Jeg forstår ikke helt, at man siger, at hvis de ikke kan få børn, ikke fordi de er syge, men de kan ikke få børn af nogle andre grunde, så skal de bruge den naturlige metode. Jamen det er jo lige præcis den metode, de ikke kan blive gravide med. Så der er noget, jeg ikke forstår.
Jens Rohde (V), 2003-04-25:
Det har ikke noget at gøre med at være kvalificeret osv.; det har noget at gøre med, hvad fru Mette Frederiksen tillader sig at stå og sige heroppefra om, hvad vi skulle have af motiver og ikke skulle have af motiver, hvad der står i rapporter og ikke står i rapporter.
Eyvind Vesselbo (V), 2010-10-12:
Nu har vi jo gjort det, at vi har forhandlet i et langt stykke tid for at nå frem til at få lavet i hvert fald nogle af de ændringer, som er nødvendige, men jeg tror gerne, at jeg, inden jeg lige nævner, hvad lovforslaget indeholder, lige vil sige, at de mange debatter og diskussioner, vi har haft om miljøgodkendelsernes tidsramme i kommunerne – en tidsramme, som jo har været et stort problem for os igennem de sidste par år, hvor der har været ventetid på op til 2, 2½, 3 år for at få miljøgodkendelse – jo er endt som noget af en solstrålehistorie netop på det her tidspunkt.
Pelle Dragsted (EL), 2017-12-22:
Og jeg bryder mig ikke om de arbejdsgivere, der ringer til et vikarbureau i Litauen, fordi de kan få noget billig arbejdskraft, mens der går masser af ledig arbejdskraft rundt i deres egen kommune, altså fordi de kan få noget billig arbejdskraft udefra, som måske ikke er organiseret i en fagforening.
Kristian Thulesen Dahl (DF), 2009-05-27:
Det kan vi måske få et svar på til efteråret, selv om det ville have været mere interessant at have fået svaret, da vi skulle forhandle om skatteomlægningen, i stedet for først at få det til efteråret, når al lovgivning om skattepolitikken frem til 2019 er på plads.
Jens Joel (S), 2025-01-16:
Altså, det er jo rigtigt, at vi har en diskussion om pensionsalderen og levetiden og sådan noget, men der har vi jo faktisk lige præcis sagt, at vi ikke kan blive ved med i al evighed at følge den aftale, vi hidtil har haft, fordi der er for stor forskel på vores arbejdsliv.
Karina Lorentzen Dehnhardt (SF), 2024-05-21:
Synes hr. Preben Bang Henriksen, at det er okay, eller er der faktisk behov for at føre noget mere tilsyn, så vi rent faktisk får bugt med alle de virksomheder, som snylter lidt på dem, som har omkostninger til at drive reel og ordentlig vagtvirksomhed?
Jeppe Kofod (S), 2004-03-31:
Ytringsfriheden knægtes, ved at man slår ned på mennesker, der bruger internettet til den frie politiske debat, og man anslår, at 250.000 kinesere er spærret inde i arbejdslejre - for at nævne nogle af de eksempler, der selvfølgelig skræmmer.
Morten Messerschmidt (DF), 2009-02-24:
For vi deler sådan set fuldstændig udenrigsministerens betragtning om, at hvis struktur- og samhørighedsfondene skal give mening, må det være sådan, at det er de fattigste regioner og fattigste lande, der til hjælp for en videre udvikling får pengene.
Jørgen Arbo-Bæhr (EL), 2005-05-10:
Jeg savnede lidt i den socialdemokratiske ordførers tale at høre en stillingtagen til det problem, der hedder, at vi i dag inden for det offentlige har de her tilskudsjob, som betyder, at man bruger dagpenge på aktivering, hvor man lige så godt kunne bruge de samme penge til at sørge for, at folk fik tilbud om et ordinært job.
Magnus Heunicke (S), 2014-11-05:
Men det her emne er jo et element, som er noget, som Dansk Folkeparti har været med til at indgå en bred politisk aftale om, og hvis Dansk Folkeparti er uenig i den aftale, så kunne man jo stille sig selv det sådan lille spørgsmål: Hvorfor pokker var det så, at Dansk Folkeparti indgik en aftale, hvor det her var et af elementerne?
Hans Christian Schmidt (V), 2004-02-20:
Allerede i Skov- og Naturstyrelsens redegørelse om baggrunden for beslutningen om ophør af den statslige planteproduktion fra den 22. oktober 2003 slås det fast, at man ved de kommende udbud vil stille de nødvendige miljøkrav, for at miljøbelastningen holdes på det nuværende niveau, og fremover vil planteforsyningen bl.a. skulle gennem udbud, herunder EU-udbud.
Magnus Heunicke (S), 2021-01-19:
Al den stund at den tidligere – nu er vi så tilbage til den hidtidige epidemilov, så det er noget historieskrivning, vi står og er i gang med her, men det er også væsentligt nok – jo ikke havde den store buket af indsatser og muligheder, så var det selvfølgelig også en fuldstændig anden situation i forhold til erhvervslivet, og det har vi jo foreslået adresseret ved et udvalg, der skal se på, hvordan man kan lave en kompensationsmodel fremadrettet.
Jørn Dohrmann (DF), 2007-03-14:
Altså, når opgaven er så stor og regionen kommer til Folketinget og beder om at være med til at rydde op her – man har måske også en forpligtelse i forhold til gamle tilladelser og den slags ting – så er regeringen med støtte fra Dansk Folkeparti jo også parat til at tage del i opgaven.
Sandra Elisabeth Skalvig (LA), 2024-11-07:
Nej, jeg har svært ved at se, hvordan det forslag, Liberal Alliance har fremlagt, skulle være i strid med grundloven, eftersom der i grundloven f.eks. står, at ingen udlænding kan få indfødsret uden ved lov, og at det er Folketingets medlemmer, der ligesom vedtager lovforslagene herinde.
Hans Christian Schmidt (V), 1999-05-20:
Det første er, at jeg forstod, at hr. Søren Kolstrup ville stemme for forslaget til vedtagelse, som jo indebærer, at man tager udgangspunkt i de anbefalinger, der er kommet fra Bichel-udvalget, som netop siger, at det er den optimerede anvendelse af pesticider, man skal vælge, og ikke en total afvikling af pesticider.
Frank Jensen (S), 2001-01-25:
Beslutningsforslaget fra Frihed 2000 indebærer, at regeringens skal fremsætte forslag til ændring af lov om private bidrag til politiske partier og offentliggørelse af politiske partiers regnskab. Forslaget skal gå ud på en afskaffelse af den gældende ordning om, at medlemmer af visse foreninger, herunder fagforeninger, kan blive fritaget for over deres medlemskontingent at betale bidrag til politiske partier eller partipolitiske formål i øvrigt.
Lars Løkke Rasmussen (V), 2008-04-16:
For lige at teste det er det jo sådan, at den skattelettelse, der er givet i år, og som jo ikke er givet specifikt til de højtlønnede, men som i høj grad er givet på en sådan måde, at de, der har mellemindkomsterne, oplever den største lettelse - og pensionisterne bliver også kompenseret - jo er en skattelettelse, der består af to dele, hvor den ene del i virkeligheden er en simpel efterlevelse af ikke bare et politisk, men også et lovgivningsmæssigt løfte, som den tidligere regering gav.
Karen Ellemann (V), 2009-11-10:
Samtidig bruger hr. Frank Aaen sin taletid på at kritisere det seriøse forhandlingsarbejde, der ligger forud for, at man fremsætter nogle lovforslag til helt almindelig lovbehandling i Folketingssalen, og jeg har meget vanskeligt ved at se, at det overhovedet skulle være i strid med vores demokratiske proces i Folketinget i det hele taget.
Charlotte Dyremose (KF), 2014-06-03:
Som jeg også har været inde på tidligere, gik vi jo fra konservativ side ind i det her arbejde med Vækstplan Fødevarer, herunder ændringerne af randzonerne, netop fordi vi mener, at det er rigtig vigtigt, når vi taler miljø, at vi får nogle klare miljømål, og at det er let definerbart, hvad vi går efter, og hvordan vi gør det.
Arne Melchior (CD), 1998-12-10:
Det drejer sig om at give lige ret til udøvelse af visse erhverv, og det er derfor, jeg særlig understregede artikel 1 og ordene lige værdighed og rettigheder, og det, jeg opfordrer Dansk Folkeparti til at erkende, er, at de erhverv, som dette lovforslag tager sigte på, er der ikke nogen mening i at forbeholde til mennesker, som er født i Danmark eller har dansk statsborgerskab, og altså nægte mennesker, der i øvrigt er fuldt kvalificerede, adgang til disse embeder
Peter Skaarup (DF), 2008-04-10:
Jeg siger tak for den bekræftelse, og jeg vil så spørge hr. Kim Andersen: Virker det ikke en lille smule mærkeligt for hr. Kim Andersen, når vi har den lovgivning, som Socialdemokraterne og De Radikale stemte for i forlængelse af den FN-resolution, som er grundlaget for hele den aktivitet, der er udfoldet i forbindelse med administrative udvisninger på det seneste, at der nu er partier, der løber langt væk fra det, som de oprindelig stod model til og vedstod, nemlig det lovforslag, der blev vedtaget dengang?
Stine Brix (EL), 2017-11-14:
Det andet, man kunne pege på, er jo det råderum, der er opstået, og som blev til, fordi man sagde til danskerne: Hvis vi forhøjer jeres pensionsalder, gør vi det, fordi I så skal være sikre på, at der er en velfærd, der er i orden, til jer.
Henrik Dam Kristensen (S), 2015-04-30:
Mærkningsordningen skal være statsligt finansieret eller statsligt støttet og skal administreres f.eks. efter samme model som miljømærket Svanen og miljømærket Blomsten, og så skal der desuden arbejdes på at skabe samarbejde om etikmærket på nordisk, europæisk og såmænd også globalt niveau.
Anne-Mette Winther Christiansen (V), 2008-11-13:
Det er sådan, at den nye læseplan jo, på samme måde som beskrivelserne anvendes i dag, anvendes som et redskab i lærersamarbejdet om fagene og om det tværfaglige forløb frem mod trin- og slutmål for de enkelte fag med henblik på at få understøttet den enkelte elevs udvikling og behov, der måtte være, og for derved at styrke lærerens mulighed for også at tilrettelægge en undervisning med udgangspunkt i den enkelte elev og elevens udvikling, underforstået faktisk undervisningsdifferentiering.
Kristian Bøgsted (DD), 2024-05-29:
Om end vi måske partierne imellem har lidt forskelligt syn på, hvad man skal gøre med fiskeriet, vil jeg gerne høre ordføreren, om ordføreren mener, at det er rimeligt, at miljøministeren på den måde på en urigtig baggrund smider et erhverv under bussen for at dække over, at man ikke selv gør noget, når vi ved, at der aldrig har været hollandske trawlere igennem Øresund, fordi der har været trawlforbud side 1926 af hensyn til skibssikkerheden.
Magnus Heunicke (S), 2021-05-27:
Jeg synes, det er en helt fair og helt fornuftig måde at tage det politiske ansvar for en dansk epidemilovgivning på, og jeg vil gerne sige tak til de partier, der er med til at tage ansvar, faktisk tak til alle partier for at have taget et kæmpe ansvar i den her situation i de forskellige følgegrupper og ordførerorienteringer og generelt for at tage et kæmpe ansvar for at hjælpe Danmark igennem den her situation.
Flemming Møller Mortensen (S), 2018-11-23:
Derfor opfordrer vi i Socialdemokratiet regeringen og den samlede kreds til, at vi grundigt tager fat på at få belyst både de etiske og de faglige problemstillinger ved en ordning for en organisation baseret på formodet samtykke, så vi kan træffe beslutninger på et ordentligt og oplyst grundlag.
Inge-Lene Ebdrup (V), 2002-12-06:
Men værelserne er dog vigtige for de unges boligsituation, og de er også et godt element, for der er jo bl.a. ingen ventetid i forhold til nybyggeri og opførelse. Ved studiestart i år var der alene i København en stigning på 40 pct. i antallet af værelser som følge af denne lov. Jeg kan heller ikke lade være med lige at nævne, at i den foregående regerings tid var der ingen hjælp til de unge boligsøgende.
Mette Hjermind Dencker (DF), 2015-11-12:
Jeg vil så gerne invitere SF til at komme til møderne, til at være aktive i Landdistriktsudvalget og til at blive en del af det team, vi er, og så vil vi meget gerne sammen med SF finde nogle løsninger på det her problem, som vi alle sammen er helt enige om skal løses omgående.